- mcj
                                     udskrift
                                          af
                      sø- & handelsrettens dombog
                                    ____________
den 20. marts 2007 blev af retten i sagen
v-111-06
1) comitel management a/s
2) comitel consumer electronics a/s
3) selskabet af 21. september 2006 a/s
(advokat lisbet andersen for alle)
   mod
comitec a/s
(advokat kim munk-petersen)
afsagt sålydende
                                       d o m:
indledning og påstande
sagens spørgsmål er om comitec krænker varemærket, selskabsnavnet og forret-
ningskendetegnet comitel.
comitel har nedlagt følgende påstande:
                                           -2-
     1. comitec a/s tilpligtes at anerkende at være uberettiget til at anvende beteg-
        nelsen comitec som varemærke, selskabsnavn og/eller forretningskende-
        tegn for it- og televirksomhed.
     2. comitec a/s forbydes at gøre brug af betegnelsen comitec som varemær-
        ke, selskabsnavn og/eller forretningskendetegn for it- og televirksomhed.
     3. comitec a/s tilpligtes at afregistrere selskabsnavnet ”comitec a/s” i er-
        hvervs- og selskabsstyrelsen.
     4. comitec a/s tilpligtes at betale comitel management a/s, comitel consu-
        mer electronics a/s og selskabet af 21. september 2006 a/s 100.000 kr., sub-
        sidiært et mindre beløb, med tillæg af procesrente fra sagens anlæg den 10.
        oktober 2006.
comitec a/s har påstået frifindelse.
sagens omstændigheder
parterne og produktsortimentet
comitel management a/s, comitel consumer electronics a/s og selskabet af 21.
september 2006 a/s er en del af comitel-gruppen der består af danske og udenland-
ske selskaber. de sagsøgende selskaber vil herefter blive omtalt under et som comi-
tel.
comitel management blev stiftet den 26. november 2003 under navnet comitel a/s
og ændrede navn den 25. oktober 2004 til det nuværende. i erhvervs- og selskabs-
styrelsens register er selskabets formål angivet som administration og management
og dermed beslægtet virksomhed.
comitel consumer electronics blev stiftet den 25. oktober 2004 ved spaltning fra
comitel a/s. selskabets registrerede formål er handel og service, fortrinsvis inden
                                             -3-
for telekommunikationsbranchen, it-branchen og dermed beslægtet virksomhed.
branchen er angivet som ”engroshandel med telekommunikationsudstyr”.
selskabet af 21. september 2006 hvis navn indtil den 21. september 2006 var comitel
international, blev stiftet den 1. juli 2002 og fik navnet comitel international den 3.
juni 2003. selskabets registrerede formål er handel og service samt import og eks-
port, fortrinsvis inden for radio- og telekommunikationsbranchen, it-branchen og
dermed beslægtet virksomhed. branchen er angivet som ”engroshandel med tele-
kommunikationsudstyr”.
ifølge hjemmesiden www.comitel.dk arbejder comitel i danmark sammen med de
førende internationale producenter af it- og telekommunikationsudstyr og distribu-
erer it og mobiltelefoner i tæt samarbejde med de største teleselskaber i danmark.
derudover samarbejder comitel med sandberg, sandisk, konftel, og distribuerer
privatradio under eget varemærke, danita. den primære kundegruppe er for-
handlere af disse produkter. ud over mobiltelefoner, dect-telefoner og konference-
telefoner og tilbehør hertil er produktsortimentet angivet som mp3-afspillere, tale-
tidsprodukter, hobbyradioer, alarmer og dataudstyr. i hovedmenuen under dataud-
styr fremkommer overskriften ”dataudstyr og netværk ” med underteksten: ”comi-
tel samarbejder med en række udbydere af dataudstyr og netværksenheder, der kan
forbinde mobiltelefonen med computeren…”. produktsortimentet af dataudstyr er
angivet som pc-kort, sandisk, herunder picture cards, memory cards og memory
sticks, samt sandbergs netværk. det fremgår af siden at comitel navnlig fører pro-
dukter der forbinder mobiltelefonen med computeren, og at comitel er medlem af
brancheforeningen it-branchen.
comitel har under sagen forevist en række produkter som gruppen udbyder i
danmark, eksempelvis en bærbar computer, hukommelseskort til computere, kabler
til at forbinde computere, strømkabler til computere, internetkabel og en mp3-
afspiller.
der er fremlagt fakturaer fra comitel management, comitel consumer electronics
og comitel international vedrørende levering af computerudstyr, herunder proces-
                                            -4-
sorer (cpu), numeriske tastaturer, netværkstilbehør, computerkabler, pda, soft-
ware og switchere.
comitec blev stiftet den 3. juli 2006 ved ændring af selskabsnavnet nordic compu-
ter a/s der fra den 3. maj 2006 havde haft comitec som binavn. selskabet er sam-
men med nordic computer a/s og nordic computer leasing a/s et datterselskab
af nordic computer invest a/s.
selskabets registrerede formål er virksomhed med køb, salg og leasing af edb-
produkter samt ydelser af konsulentvirksomhed og finansiering inden for edb-
sektoren. branchen er angivet som ”engroshandel med computere og it-udstyr”.
ifølge selskabets forretningsplan fra 6. marts 2006 er det comitecs mission at levere,
finansiere og servicere it-løsninger til professionelle slutbrugere på det danske mar-
ked. ifølge hjemmesiden www.comitec.dk udbyder comitec servere, pcʹer, note-
books, disksystemer, printere, skærme, software, supplies, tapesystemer og ups
samt serviceydelser, herunder hardware- og softwareservice, katastrofeberedskab,
helpdesk, installation og klargøring, hosting, overvågning, driftsstøtte, facility ma-
nagement, serviceaftaler og leasing m.v.
registrerede rettigheder til comitel og comitec
parternes selskabsnavne er registrerede hos erhvervs- og selskabsstyrelsen, ligesom
comitel international var registreret selskabsnavn indtil den 21. september 2006.
herudover har comitel management ved ansøgninger af henholdsvis den 18. januar
2000 og den 20. marts 2000 opnået registrering af comitel som ordmærke og fi-
gurmærke i klasserne 9 og 38 i patent- og varemærkestyrelsen. registreringen i
klasse 9 omfatter ”apparater til optagelse, transmission og gengivelse af lyd og bil-
lede”. registreringen i klasse 38 omfatter ”telekommunikationsvirksomhed”. fi-
gurmærket ser således ud:
                                          -5-
comitec har ikke registrerede varemærkerettigheder til comitec.
anvendelsen af comitel og comitec
der er fremlagt fakturaer fra perioden 2003 til 2006 hvoraf det fremgår at sagsøger-
ne anvender figurmærket comitel som kendetegn og firmanavn. mærket anven-
des tillige som kendetegn og firmanavn på hjemmesiden www.comitel.dk. der er
ligeledes fremlagt avisudklip fra dagbladet børsen hvor comitel bl.a. omtales i
forbindelse med it-branchen som en af de store mobiltelefondistributører, samt om-
tale i fagpresse af comitel.
comitec anvender logoet comitec som kendetegn og firmanavn på brevpapir og
på hjemmesiden www.comitec.dk. logoet ser således ud:
der er fremlagt markedsføringsmateriale fra 2006 vedrørende orientering om op-
splitningen af nordic computer i to specialiserede it-virksomheder. heri ses også
comiteclogoet.
endvidere er der fremlagt en e-mail af 9. marts 2006 fra reklamebureauet budding &
jugel til comitecs direktør, carsten tidselbak, vedhæftet ”tankespind” vedrørende
forslag til nye navne og logoer indeholdende comitec, norditec og nordiccom mv.
den 17. juli 2006 rettede comitels advokat henvendelse til comitec med anmodning
om at ophøre med anvendelsen af comitec. dette blev afvist af comitecs advokat
den 31. juli 2006.
forklaringer
den administrerende direktør for comitel-gruppen, peer kølendorf, har forklaret at
han etablerede det der i dag er comitel, for 40 år siden. gruppen har haft flere nav-
ne undervejs. navnet comitel blev valgt i 2000 fordi man ønskede et navn der pe-
                                           -6-
gede på både it- og telekommunikationsbranchen som med tiden var ”smeltet sam-
men”. comitels basale aktivitet er handel med it- og telekommunikationsudstyr.
omkring 80% af omsætningen er handel med mobiltelefoner. flere af selskaberne i
gruppen beskæftiger sig i højere og højere grad med it. udviklingen er gået i retning
af at selve mobiltelefonen nu er en mindre del af produktet der i højere grad er en
computer med andet formål end telefoni. comitel management varetager økonomi-
en mv. for de andre selskaber. comitels kunder er primært forhandlere og større er-
hvervskunder.
comitel distribuerer overvejende andres produkter hvorfor navnet comitel ikke
anvendes som varemærke på selve produkterne. navnet comitel markedsføres
overfor kunderne på brevpapir og brochurer mv.
vidnet opfatter comitec som en konkurrent eller i hvert fald som en mulig konkur-
rent. comitels og comitecs produktprogrammer er ikke identiske, men de overlap-
per hinanden.
charlotte goldbach har forklaret at hun er administrerende direktør for comitel
consumer electronics. hendes arbejdsområder indenfor comitel-gruppen er bl.a.
ledelse og administration, og hun står for salget af it-produkter.
comitel sælger bl.a. pda-computere, bærbare og stationære pc’er og mp3-
afspillere. comitel forestår distributionen af sandbergs produkter i danmark uden
dog at være eneforhandler. sandbergs produkter er kun it-produkter, eksempelvis
kabler til at forbinde computere, strømkabler til computere, internetkabler, hukom-
melseskort til computere, switchere til mindre virksomheder, harddiske til mindre
virksomheder hvor flere brugere kan være opkoblet, og skype-adaptere. comitel
sælger lidt over 600 forskellige kabler.
comitels sortiment og omsætning inden for it er stigende. comitels kunder er pro-
fessionelle, herunder både store virksomheder som eet nordic a/s og små for-
handlerbutikker.
                                          -7-
comitel markedsføres bl.a. gennem relevante magasiner til forhandlere mv. comi-
tels årsomsætninger er på ca. 1 milliard kr. hvoraf omsætningen i danmark udgør
160 mio. kr.
de blev opmærksomme på comitec fordi en kunde havde fået reklame eller brochu-
re fra comitec og troede forsendelsen var fra comitel.
carsten tidselbak har forklaret at han er salgsdirektør i comitec. selskabet hed op-
rindeligt nordic computer a/s og blev stiftet i 1984, men firmaets aktiviteter be-
gyndte i 1979.
i forbindelse med at man splittede selskabets aktiviteter op i henholdsvis en dansk
og en international del, ændrede det oprindelige selskab, nordic computer a/s, i
juli 2006 navn til comitec, og man stiftede et nyt selskab med navnet nordic com-
puter a/s til den frie handel på verdensmarked, også kaldet brokermarkedet. da
man ikke ønskede at skifte navn midt i regnskabsåret blev comitec i maj 2006 regi-
streret som nordic computers binavn. opsplitningen skete i forbindelse med ud-
viklingen af partnerskaber, idet nogle samarbejdspartnere, herunder hewlett-
packard (hp), var skeptiske over for en partner der både var forhandler og agerede
på brokermarkedet. der blev udarbejdet en forretningsplan for comitec der blev fo-
relagt hp sammen med det nye navn og logo. forretningsplanen og logoet blev
godkendt af hp, og parterne fortsatte samarbejdet.
reklamebureauet buddig & jugel kom med en række navne- og logoforslag. efter
adskillige overvejelser stod valget mellem ”norditec” og ”comitec”. da det var
væsentlig for selskabets samarbejdspartnere at det nye selskab havde en anden pro-
fil end det daværende nordic computer, fravalgte de norditec og valgte comitec.
en anden grund til at de valgte comitec, var at de ville fremhæve at de var inden
for computerbranchen.
inden de foretog navnevalget, søgte både reklamebureauet og selskabet via google
og krak mv. uden at støde på comitel. han kan dog ikke afvise at de har kendt til
eksistensen af comitel, men da comitel ikke var inden for samme branche eller
                                           -8-
marked som comitec, tænkte de ikke på comitel i forbindelse med navnevalget.
comitec og comitel er ikke konkurrenter.
de overvejede at få comitec registreret som varemærke, men det blev frarådet af
reklamebureauet der ikke mente at det var værd at bruge penge på.
comitec brugte over ½ mio. kr. i forbindelse med navneændringen. der blev bl.a.
sendt markedsføringsmateriale ud til samarbejdspartnere og kunder med oplysnin-
ger om opsplitningen i to it-virksomheder. eet nordic a/s der er en af comitecs le-
verandører, modtog markedsføringsmaterialet.
comitecs kerneområde er salg og servicering af edb-hardware. comitec henvender
sig udelukkende til professionelle slutbrugere der har egen it-afdeling, eksempelvis
pengeinstitutter, forsikringsvirksomheder og den offentlige sektor. servicedelen
udgør mere end 50% af omsætningen der i år forventes at ligge omkring 60 mio. kr.
comitec sælger ikke til forhandlere bortset fra tilfælde hvor en forhandler skal bru-
ge en stor computer eller server. comitec forhandler ikke de produkter som comitel
har forevist i retten. comitec forhandler bærbare pc’er til de professionelle kunder.
comitec forhandler switchere, men af en helt anden art end comitel. comitecs pro-
dukter er ikke så smarte som comitels produkter. comitels produkter skal sælges til
private forbrugere. comitecs produkter er større end comitels da de er beregnet til
store virksomheder. han tror ikke at comitel og comitec i fremtiden vil blive kon-
kurrenter.
han har ikke hørt noget om at nogen skulle have forvekslet comitec med comitel
eller troet at comitec har noget at gøre med comitel-gruppen.
comitec er ikke medlem af it-branchen eller en anden brancheforening.
parternes argumenter
comitel har gjort gældende at have varemærkeret til comitel i kraft af varemær-
keregistreringen og brugen af comitel for it- og telekommunikationsudstyr, her-
under som house mark, jf. varemærkelovens § 3, stk. 1, nr. 2. comitel nyder ud-
                                          -9-
videt beskyttelse overfor andre mærker på grundlag af kontinuerlig brug og indar-
bejdelse.
der er både synsmæssig, lydlig og forestillingsmæssig mærke-lighed mellem co-
mitec og ordmærket comitel. mærkerne er identiske bortset fra den sidste kon-
sonant. det forhold at begge mærker bruges som house mark, og at parterne sælger
produkter under andre mærker, bestyrker ligheden. hertil kommer at comitels fi-
gurmærke er registreret med og anvendes med rød signalfarve mens comitec bru-
ger en orange farve, og at begge parter i ordmærkerne anvender en typografi uden
serif.
der er sammenfald af og lighed mellem varer og tjenesteydelser. begge parter ud-
byder computerudstyr og service i forbindelse med it-virksomhed, herunder hard-
og software. selv om der ikke er tale om identiske produkter, er produkterne af
samme art. det har ingen betydning at it-delen udgør en mindre del af comitels
virksomhed. vare- og tjenesteydelsesligheden understreges af den stigende konver-
gens indenfor it- og telekommunikationsudstyr med udvikling af stadig flere pro-
dukter der kombinerer forskellige funktioner. mobiltelefoner er i dag små compute-
re med samtalefunktioner, som fx smart-phones, og computere kan bruges til tele-
kommunikation. comitel og comitec henvender sig til professionelle brugere og er
også derfor konkurrenter. anvendelsen af kendetegnet comitec skal derfor for-
bydes efter varemærkelovens § 4, stk. 1, nr. 2.
comitecs adfærd udgør tillige en krænkelse af markedsføringslovens § 1 og § 18,
idet comitec markedsfører sin virksomhed på en måde der er egnet til at fremkalde
forveksling med forretningskendetegnet comitel. comitec lukrerer dermed uret-
mæssigt på comitels markedsposition og goodwill.
selskabsnavnet comitec er i strid med aktieselskabslovens § 153, stk. 2, da det ikke
tydeligt adskiller sig fra sagsøgernes registrerede navne for virksomheder i samme
branche. de elementer der er tilføjet comitel i sagsøgernes selskabsnavne, er be-
skrivende og uden betydning for vurderingen.
                                          - 10 -
comitel har krav på vederlag og erstatning for den skete krænkelse i medfør af va-
remærkelovens § 43 og markedsføringslovens § 20.
comitec har gjort gældende at comitec ikke krænker comitels varemærkerettighe-
der. comitel er som ordmærke svagt, og der foreligger ingen dokumentation for
indarbejdelse på markedet. det sidste bogstav i de to ord er forskelligt hvilket be-
virker at ordene både synsmæssigt og lydmæssigt er forskellige. der er ingen for-
vekslingsrisiko mellem comitel som figurmærke og comitecs uregistrerede fi-
gurmærke der afviger markant fra hinanden. de røde, respektive orange farver ad-
skiller også mærkerne.
comitels og comitecs produkter og kundesegment adskiller sig så meget fra hinan-
den at der ikke foreligger branchesammenfald. comitels primære forretningsområ-
de er mobiltelefoni, og det computerudstyr som comitel forhandler, er tilbehør her-
til og udstyr til forbrugere, mens comitecs kerneområde er salg og især servicering
af edb-hardware til professionelle slutbrugere. der er derfor tale om to vidt forskel-
lige produktgrupper med yderst begrænsede overlapninger. sammensætningen af
”comi” der associerer til kommunikation, og ”tel” der associerer til telefoni, er
beskrivende eller associerende for en virksomhed inden for telekommunikation, og
væsentligt forskelligt fra comitec hvis navn er sammensat af stavelser fra branche-
relaterede ord: ”com” fra computer, ”it” og ”tec” fra teknologi.
det bestrides at selskabsnavnet comitec ikke adskiller sig tilstrækkeligt fra sagsø-
gernes selskabsnavne, jf. aktieselskabslovens § 153, stk. 2. der foreligger heller ingen
forvekslingsrisiko der medfører at comitec har overtrådt reglerne i markedsførings-
lovens § 1 og § 18 om forretningskendetegn.
comitel har derfor heller ikke krav på erstatning eller vederlag.
rettens begrundelse og resultat
1. comitels registrering og ibrugtagning af varemærket og selskabsnavnet comi-
tel skete før comitecs ibrugtagning af varemærket og selskabsnavnet comitec.
                                           - 11 -
2. ordmærkerne comitel og comitec er begge på 7 bogstaver og 3 stavelser. de
første 6 bogstaver i mærkerne er ens, vokalerne o, i og e er de samme og forekom-
mer i samme rækkefølge. comitec adskiller sig alene fra comitel ved den sidste
konsonant. der er således en høj grad af lighed mellem mærkerne der begge anven-
des som ”house marks”.
3. størstedelen af comitels virksomhed udgøres af handel med mobiltelefoner. her-
udover forhandler comitel computerudstyr der forbinder mobiltelefon med compu-
ter. comitels kundegruppe er primært forhandlere og større erhvervskunder mens
en mindre del af comitels virksomhed omfatter handel med computerudstyr til for-
brugere og mindre virksomheder, herunder egentligt computerudstyr som f.eks.
stationære og bærbare pc’er, harddiske og hukommelseskort mv.
comitec anvendes som mærke for comitecs virksomhed der består i levering, fi-
nansiering og servicering af it-løsninger til større virksomheder med egen it-
afdeling. comitec udbyder servere, computere, printere og andet computerudstyr
beregnet til stordrift. herudover udbyder comitec bærbare pc’ere.
der er således på ikke uvæsentlige områder lighed mellem de varer og tjenesteydel-
ser som parterne udbyder – en lighed der med den teknologiske udvikling inden for
området ikke kan forventes at blive mindre i fremtiden.
4. samlet er der således sådanne ligheder mellem mærkerne og vareartsområderne
at comitecs benyttelse af comitec kan føre til forvekslinger, jf. varemærkelovens §
4, stk. 1, nr. 2. der må derfor gives comitel medhold i selskabernes påstande 1 og 2.
5. det er herefter ikke nødvendigt at tage stilling til om benyttelsen af comitec
som anført af comitel tillige er i strid med markedsføringslovens § 1 og § 18.
6. af de under 1-3 anførte grunde og da den differentiering der følger af at der til
sagsøgernes selskabsnavne er tilføjet de deskriptive elementer ”management”,
”consumer electronics” og ”international”, ikke medfører at sagsøgtes selskabs-
                                          - 12 -
navn adskiller sig tilstrækkelig tydeligt fra sagsøgernes selskabsnavne, jf. aktiesel-
skabslovens § 153, stk. 2, tages sagsøgernes påstand 3 også til følge.
7. der er ikke grundlag for at tillægge comitel erstatning for markedsforstyrrelse el-
ler godtgørelse for ikke-økonomiske skader. efter parternes omsætning og den
tidsmæssige udstrækning af udnyttelsen af varemærket fastsættes vederlaget for
comitecs uberettigede benyttelse af det med comitel forvekslelige mærke co-
mitec skønsmæssigt til 25.000 kr., jf. varemærkelovens § 43, stk. 1, nr. 1.
8. i sagsomkostninger skal comitec betale 28.590 kr., hvoraf retsafgiften udgør 3.590
kr.
                                   thi kendes for ret:
1.      comitec a/s skal anerkende at være uberettiget til at anvende betegnelsen
        comitec som varemærke, selskabsnavn og forretningskendetegn for it- og
        televirksomhed.
2.      comitec a/s forbydes at gøre brug af betegnelsen comitec som varemær-
        ke, selskabsnavn og forretningskendetegn for it- og televirksomhed.
3.      comitec a/s skal afregistrere selskabsnavnet ”comitec a/s” i erhvervs- og
        selskabsstyrelsen.
4.      comitec a/s skal betale comitel management a/s, comitel consumer
        electronics a/s og selskabet af 21. september 2006 a/s i alt 25.000 kr. med
        procesrente fra den 10. oktober 2006.
                                         - 13 -
5.    comitec a/s skal betale comitel management a/s, comitel consumer
      electronics a/s og selskabet af 21. september 2006 a/s i alt 28.590 kr. i sags-
      omkostninger, hvoraf retsafgiften udgør 3.590 kr.
johannes jacobsen                 jens feilberg                flemming skouboe
                                       (sign.)
                                    ___ ___ ___
                         udskriftens rigtighed bekræftes
                         p.j.v. sø- og handelsretten, den
